สถานการณ์พลิก! SET เหลือบวก 1 จุด หลังภาคเช้าพุ่งกว่า 14 จุด
สถานการณ์พลิก! SET เหลือบวก 1 จุด หลังภาคเช้าพุ่งแรง ล่าสุดเมื่อเวลา 15.33 น. อยู่ที่ 1,269.61 จุด บวก 1.58 จุด หรือ 0.12% สูงสุด 1,283.51 จุด ต่ำสุด 1,269.57 จุด มูลค่าการซื้อขาย 32,558.39 ล้านบาท
25 ม.ค. 2559

ผู้สื่อข่าวรายงานว่า ตลาดหุ้นไทย ล่าสุดเมื่อเวลา 15.33 น. อยู่ที่ 1,269.61 จุด บวก 1.58 จุด หรือ 0.12% สูงสุด 1,283.51 จุด ต่ำสุด 1,269.57 จุด มูลค่าการซื้อขาย 32,558.39 ล้านบาท
โดย SET เหลือบวกเพียง 1 จุดหลังจากปิดตลาดช่วงเช้าบวก 14.06 จุด หรือ 1.11% มาที่ 1,282.09 จุด สูงสุดที่ 1,283.51 จุด ต่ำสุดที่ 1,275.66 จุด
ด้าน บล.บัวหลวง ระบุในบทวิเคราะห์ว่า แนวโน้มการลงทุนบ่ายนี้ คาดว่ายังสามารถยืนอยู่ในแดนบวกได้ แต่ไม่แรงเท่าช่วงเช้าหรืออาจทำได้เพียงทรงตัวจากช่วงเช้าเท่านั้น เนื่องจากปัจจัยที่ส่งผลต่อการลงทุนยังคงเป็นปัจจัยเดิมจากช่วงเช้า พร้อมให้แนวต้าน 1,287 จุด แนวรับ 1,275 จุด
อย่างไรก็ตาม มองว่าสัปดาห์นี้ดัชนีมีโอกาสที่จะปรับตัวขึ้นไปสู่ระดับ 1,300 จุดได้ หาก Sentiment ตลาดยังเป็นอยู่ในเชิงบวกจากปัจจัยปัจจัยภายนอกที่หนุนตลาดหุ้นไทอย่างมีนัยสำคัญ อีกทั้งตลาดหุ้นไทยในช่วงนี้ยังถือว่าอยู่ในฝั่งการซื้ออีกด้วย 